CELEX: 52010PC0156
Language: mt
Date: 2010-04-16
Title: Proposta għal deċiżjoni tal-Kunsill dwar il-pożizzjoni tal-Unjoni Ewropea fil-Kunsill ta' Assoċjazzjoni mwaqqaf permezz tal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, fuq naħa, u r-Repubblika Demokratika Popolari tal-Alġerija fuq in-naħa l-oħra, fir-rigward tal-modifika tal-Artikolu 15, paragrafu 7, tal-Protokoll nru 6 ta' dak il-Ftehim fir-rigward tad-definizzjoni tal-kunċett ta' "prodotti oriġinarji" u tal-modi tal-koperazzjoni amministrattiva

|

52010PC0156

 Proposta għal deċiżjoni tal-Kunsill dwar il-pożizzjoni tal-Unjoni Ewropea fil-Kunsill ta' Assoċjazzjoni mwaqqaf permezz tal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, fuq naħa, u r-Repubblika Demokratika Popolari tal-Alġerija fuq in-naħa l-oħra, fir-rigward tal-modifika tal-Artikolu 15, paragrafu 7, tal-Protokoll nru 6 ta' dak il-Ftehim fir-rigward tad-definizzjoni tal-kunċett ta' "prodotti oriġinarji" u tal-modi tal-koperazzjoni amministrattiva  /* KUMM/2010/0156 finali - NLE 2010/0086 */  

	[pic] | IL-KUMMISSJONI EWROPEA |Brussel 16.4.2010KUMM(2010)156 finali2010/0086 (NLE)Proposta għalDEĊIŻJONI TAL-KUNSILLdwar il-pożizzjoni tal-Unjoni Ewropea fil-Kunsill ta' Assoċjazzjoni mwaqqaf permezz tal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, fuq naħa, u r-Repubblika Demokratika Popolari tal-Alġerija fuq in-naħa l-oħra, fir-rigward tal-modifika tal-Artikolu 15, paragrafu 7, tal-Protokoll nru 6 ta' dak il-Ftehim fir-rigward tad-definizzjoni tal-kunċett ta' "prodotti oriġinarji" u tal-modi tal-koperazzjoni amministrattivaMEMORANDUM TA’ SPJEGAZZJONIKUNTEST TAL-PROPOSTAIl-projbizzjoni tal-għoti lura tad-dazji tad-dwana hija stipulata fl-Artikolu 15 tal-Protokoll nru 6 anness mal-Ftehim ta' Assoċjazzjoni KE-Alġerija. Il-paragrafu 7 tiegħu jipprevedi perjodu ta' tranżizzjoni marbut mal-applikazzjoni sħiħa tal-projbizzjoni tal-għoti lura tad-dazji mill-Alġerija u jagħti lil dan il-pajjiż imsieħeb il-possibiltà tal-għoti lura tad-dazji lill-esportaturi jew l-operaturi ekonomiċi tiegħu matul dan il-perjodu.Dan il-perjodu ta' tranżizzjoni skada fit-31 ta' Diċembru 2009. Madankollu, l-Artikolu 15, paragrafu 7, jipprevedi l-possibiltà li din id-dispożizzjoni tiġi rrivalutata bi qbil komuni.L-Alġerija talbet, b'domanda miktuba, l-estensjoni tal-perjodu ta' applikazzjoni tad-dispożizzjoni dwar l-għoti lura u r-reviżjoni tar-rata ta' taxxa doganali.F'konformità mal-Artikolu 39 tal-Protokoll nru 6, id-dispożizzjonijiet tal-Protokoll jistgħu jiġu mmodifikati b'deċiżjoni tal-Kunsill ta' Assoċjazzjoni.It-test tad-deċiżjoni se jieħu post id-dispożizzjoni fl-Artikolu 15, il-paragrafu 7.Hija tikkonsisti, parzjalment, fil-modifika tat-tul tal-perjodu tal-applikazzjoni tal-imsemmija dispożizzjoni dwar l-għoti lura, kif ukoll fir-reviżjoni tar-rata ta' taxxa doganali li tinżamm.Il-partijiet qablu li jtawlu bi tliet snin l-applikazzjoni tal-Artikolu 15, il-paragrafu 7, b'effett mill-1 ta' Jannar 2010 sabiex jassiguraw iċ-ċarezza, il-prevedibbiltà ekonomika fit-tul u s-sigurtà ġuridika għall-operaturi ekonomiċi.Minbarra dan, il-partijiet iddeċidew li jaġġustaw ir-rata ta' taxxa doganali li bħalissa huma applikabbli fl-Alġerija sabiex dawn jiġu allineati ma' dawk fis-seħħ fl-Unjoni Ewropea.Sakemm tiġi adottata formalment id-Deċiżjoni preżenti, intlaħaq qbil permezz ta' skambju ta' korrispondenza bejn il-Kummissjoni Ewropea u l-awtoritajiet kompetenti tal-Alġerija, li l-kontenut ta' din id-Deċiżjoni jiġi applikat sa mill-1 ta' Jannar 2010.KONSULTAZZJONI MAL-PARTIJIET INTERESSATI U STIMA TAL-IMPATTIl-partijiet interessati ġew ikkonsultati fil-qafas tal-grupp ta' ħidma Pan-Ewro-Med tal-Kumitat tal-kodiċi tad-dwana – taqsima tal-oriġini.Rikors għal esperti esterni ma kienx meħtieġ.Ma kienx meħtieġ li ssir analiżi tal-impatt għaliex l-adattamenti proposti huma ta' natura teknika u ma jolqtux is-sustanza tal-protokoll dwar ir-regoli tal-oriġini li jinsabu fis-seħħ bħalissa.L-ELEMENTI ĠURIDIĊI TAL-PROPOSTAFid-dawl tan-natura tal-bidliet li saru għall-Artikolu 15, il-paragrafu 7, tal-Protokoll nru 6 u minħabba raġunijiet ta' sigurtà ġuridika, il-paragrafu kollu kemm hu għandu jiġi sostitwit.Id-dispożizzjoni mmodifikata dwar l-għoti lura għandha tapplika retroattivament sa mill-1 ta' Jannar 2010.Il-bażi ġuridika tal-modifika ta' din id-dispożizzjoni hija l-Artikolu 207, il-paragrafu 4, l-ewwel subparagrafu, flimkien mal-Artikolu 218, il-paragrafu 9, tat-Trattat dwar il-Funzjonament tal-Unjoni Ewropea.Il-proposta taqa' fil-kompetenza esklussiva tal-Unjoni. Għalhekk il-prinċipju tas-sussidjarjetà ma japplikax.Strument propost: Deċiżjoni tal-Kunsill.IMPLIKAZZJONIJIET BAĠITARJIIl-proposta preżenti m'għandhiex implikazzjonjiet finanzjarji għall-baġit tal-Unjoni.TAGĦRIF ADDIZZJONALIMhi prevista l-ebda klawżola ta' rivalutazzjoni, ta' reviżjoni, jew ta' estinzjoni.2010/0086 (NLE)Proposta għalDEĊIŻJONI TAL-KUNSILLdwar il-pożizzjoni tal-Unjoni Ewropea fil-Kunsill ta' Assoċjazzjoni mwaqqaf permezz tal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, fuq naħa, u r-Repubblika Demokratika Popolari tal-Alġerija fuq in-naħa l-oħra, fir-rigward tal-modifika tal-Artikolu 15, paragrafu 7, tal-Protokoll nru 6 ta' dak il-Ftehim fir-rigward tad-definizzjoni tal-kunċett ta' "prodotti oriġinarji" u tal-modi tal-koperazzjoni amministrattivaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,Wara li kkunsidra l-proposta tal-Kummissjoni Ewropea,Billi:1.  Il-protokoll nru 6[1] tal-ftehim Ewro-Mediterranju bejn il-Komunità Ewropea u l-Istati Membri, fuq naħa waħda, u r-Repubblika Demokratika Popolari tal-Alġerija, fuq in-naħa l-oħra, minn hawn 'il quddiem "il-Ftehim", hekk kif modifikat bid-Deċiżjoni nru 2/2007 tal-Kunsill ta' Assoċjazzjoni UE-Alġerija tas-16 ta' Ottubru 2007[2], jirrigwarda d-definizzjoni tal-kunċett ta' "prodotti oriġinarji" u l-modi tal-koperazzjoni amministrattiva.2.  L-Artikolu 15 tal-Protokoll nru 6 fih projbizzjoni ġenerali tal-għoti lura tad-dazji tad-dwana jew l-eżenzjoni minnhom għall-materjali mhux oriġinarji użati fil-produzzjoni ta' prodotti oriġinarji. Madankollu, dan l-Artikolu jipprevedi fil-Paragrafu 7 tiegħu li l-għoti lura jew l-eżenzjoni jistgħu jiġu applikati sal-31 ta' Diċembru 2009 taħt ċerti kundizzjonijiet.3.  Sabiex tiġi żgurata ċ-ċarezza, il-prevedibbiltà ekonomika fit-tul u s-sigurtà ġuridika għall-operaturi ekonomiċi, il-partijiet qablu li jtawlu bi tliet snin l-applikazzjoni tal-Artikolu 15, il-paragrafu 7, b'effett mill-1 ta' Jannar 2010.4.  Minbarra dan, il-partijiet iddeċidew li jaġġustaw ir-rati ta' taxxa doganali li bħalissa huma applikabbli fl-Alġerija sabiex dawn jiġu allineati ma' dawk fis-seħħ fl-Unjoni Ewropea.5.  F'konformità mal-Artikolu 39 tal-Protokoll nru 6, il-Kunsill ta' Assoċjazzjoni stabbilit mill-Ftehim għandu jiddeċiedi li jimmodifika l-Protokoll b'konsegwenza ta' dan.6.  L-Unjoni Ewropea għandha b'konsegwenza ta' dan tadotta fil-Kunsill ta' Assoċjazzjoni l-pożizzjoni definita fl-abbozz ta' deċiżjoni mehmuż.ADOTTA DIN ID-DECIZJONI:Artikolu 1Il-pożizzjoni li l-Unjoni Ewropea se tadotta fil-Kunsill ta' Assoċjazzjoni mwaqqaf permezz tal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, fuq naħa, u r-Repubblika Demokratika Popolari tal-Alġerija fuq in-naħa l-oħra, fir-rigward tal-modifika tal-Artikolu 15, paragrafu 7, tal-Protokoll nru 6 ta' dak il-Ftehim fir-rigward tad-definizzjoni tal-kunċett ta' "prodotti oriġinarji" u tal-modi tal-koperazzjoni amministrattiva għall-finijiet tal-estensjoni tal-applikazzjoni tal-imsemmija dispożizzjoni, hija ddefinita fl-abbozz ta' deċiżjoni tal-Kunsill ta' Assoċjazzjoni mehmuż.Artikolu 2Id-Deċiżjoni tal-Kunsill ta' Assoċjazzjoni hija ppubblikata fil-Ġurnal Uffiċjali tal-Unjoni Ewropea.Magħmul fi Brussell,Għall-KunsillIl-PresidentAbbozz tad- DEĊIŻJONI Nru […] TAL-KUNSILL TA’ ASSOĊJAZZJONI UE-ALĠERIJAta’ […]li timmodifika l-Artikolu 15, il-Paragrafu 7, tal-Protokoll nru 6 tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, fuq naħa waħda, u r-Repubblika Demokratika Popolari tal-Alġerija, fuq in-naħa l-oħra, dwar id-definizzjoni tal-kunċett ta' "prodotti oriġinarji" u dwar il-modi tal-koperazzjoni amministrattivaIL-KUNSILL TA’ ASSOĊJAZZJONI,Wara li kkunsidra l-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, fuq naħa waħda, u r-Repubblika Demokratika Popolari tal-Alġerija, fuq in-naħa l-oħra, u b’mod partikolari l-Artikolu 39 tal-Protokoll 6 tiegħu;Billi:7.  L-Artikolu 15, il-Paragrafu 7, tal-Protokoll nru 6 tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, fuq naħa waħda, u r-Repubblika Demokratika Popolari tal-Alġerija, fuq in-naħa l-oħra, minn hawn 'il quddiem "il-Ftehim", jippermetti, taħt ċerti kundizzjonijiet, l-għoti lura ta', jew l-eżenzjoni minn, id-dazji tad-dwana jew it-taxxi b'effett ekwivalenti sal-31 ta' Diċembru 2009.8.  Sabiex tiġi żgurata ċ-ċarezza, il-prevedibbiltà ekonomika fit-tul u s-sigurtà ġuridika għall-operaturi ekonomiċi, il-partijiet qablu li jtawlu bi tliet snin l-applikazzjoni tal-Artikolu 15, il-paragrafu 7, b'effett mill-1 ta' Jannar 2010.9.  Minbarra dan, il-partijiet iddeċidew li jaġġustaw ir-rati ta' taxxa doganali li bħalissa huma applikabbli fl-Alġerija sabiex dawn jiġu allineati ma' dawk fis-seħħ fl-Unjoni Ewropea.10.  Il-Protokoll nru 6 tal-Ftehim għandu għalhekk jiġi mmodifikat skont dan.11.  Billi l-Artikolu 15, il-Paragrafu 7, mhux se jibqa' japplika wara l-31 ta' Diċembru 2009, id-Deċiżjoni preżenti għandha tibda tapplika sa mill-1 ta' Jannar 2010l,IDDEĊIEDA:Artikolu 1L-Artikolu 15, il-Paragrafu 7, tal-Protokoll nru 6 tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, fuq naħa waħda, u r-Repubblika Demokratika Popolari tal-Alġerija, fuq in-naħa l-oħra, dwar id-definizzjoni tal-kunċett ta' "prodotti oriġinarji" u dwar il-modi tal-koperazzjoni amministrattiva, huwa sostitwit bit-test segwenti:"7. Minkejja l-paragrafu 1, l-Alġerija tista', ħlief għal prodotti li jaqgħu taħt il-Kapitoli 1 sa 24 tas-Sistema Armonizzata, tapplika arranġamenti għal rifużjoni ta', jew eżenzjoni minn, dazji doganali jew ħlasijiet li għandhom effett ekwivalenti, applikabbli għal materjali mhux oriġinarji użati fil-manifattura ta' prodotti oriġinarji, suġġett għad-dispożizzjonijiet li ġejjin:(a) għandha tinżamm rata ta' 4% ta' ħlas doganali fir-rigward tal-prodotti li jaqgħu fi ħdan il-Kapitoli 25 sa 49 u 64 sa 97 tas-Sistema Armonizzata, jew kwalunkwe rata aktar baxxa li tkun fis-seħħ fl-Alġerija.(b) rata ta' 8% tat-taxxi doganali għandha tinżamm fir-rigward tal-prodotti li jaqgħu fi ħdan il-Kapitoli 50 sa 63 tas-Sistema Armonizzata, jew rata aktar baxxa li tkun fis-seħħ fl-Alġerija.Id-dispożizzjonijiet ta' dan il-paragrafu għandhom japplikaw sal-31 ta' Diċembru 2012 u jistgħu jiġu riveduti bi qbil komuni."Artikolu 2Din id-Deċiżjoni għandha tidħol fis-seħħ fil-ġurnata tal-adozzjoni tagħha.Hija għandha tapplika mill-1 ta' Jannar 2010.Magħmul fiGħall-Kunsill ta' AssoċjazzjoniIl-President [1] ĠU L 265, tal-10.10.2005, p. 2[2] ĠU L 297, tal-15.11.2007, p. 1